Štev.: 900-104/2013-3

Datum: 27.05.2013

# Z A P I S N I K

6. izredne seje Sveta Četrtne skupnosti Golovec, ki je bila v četrtek, 23.05.2013 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleksander Brezigar, Aleš Dakić, Gregor Feist, Anton Kastelic, Viljem Klemenc, Igor Pigac, Zina Rodman.

**OSTALI PRISOTNI**: Janez Slovenc, javni uslužbenec Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih 9članov sveta, kar pomeni, da je bil svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Obravnava izgradnje Športnega centra Golovec

Navzočih je bilo 9 članov sveta.

Opredeljenih je bilo 9 članov sveta.

Za predlagani dnevni red je glasovalo 9 članov sveta.

**Dnevni red je bil sprejet.**

**AD 1**

**OBRAVNAVA IZGRADNJE ŠPORTNEGA CENTRA GOLOVEC**

Besedo je prevzel predsednik Sveta ČS Golovec, ter prisotne seznanil z odgovori Vodje oddelka za šport, MU, MOL, g. Marka Kolenca, ki jih posredoval svetnici ge. Mojci Kucler Dolinar na vprašanja v zvezi s projektom graditve Športnega centra Golovec, ter prisotne pozval k 1. točki dnevnega reda, v sklopu katere se je obravnavala tema glede predvidene izgradnje Športnega centra Golovec.

Člani Sveta so izrazili nezadovoljstvo z neodzivnostjo pristojnih za gradnjo centra, predvsem vodje Oddelka za šport MOL, g. Kolenca, ki bi članom Sveta ČS Golovec predstavil DIP in celotno vsebino projekta. Po besedah člana Sveta g. Pigac Igorja je objekt trenutno že v fazi izgradnje, investitor je tudi že znan in je nujno, da se v izgradnjo vključi tudi objekt v sklopu projekta JZP za namene in izvajanje programov ČS Golovec.

Pri tem je predsednik Sveta g. Dakić Aleš opozoril, da je objekt, ki je trenutno v fazi izgradnje v privatni lasti in je ločen od sklopa projekta v JZP.

Član Sveta g. Gregor Feist je opozoril, da je namen dober, saj gre za razvoj športa v Četrtni skupnosti, vendar Svet ČS Golovec razpolaga s premalo razpoložljivimi informacijami, projekt se odvija mimo Sveta ČS Golovec, čeprav je le-ta prosil Vodjo oddelka za šport MOL, da se jim dostavijo vse razpoložljive informacije glede izgradnje. Celoten postopek informiranja ne gre v pravo smer. Kljub temu, da sta se predsednik Sveta ČS Golovec, g. Dakič in predsednik komisije za šport ter član Sveta g. Feist udeležila sestanka dne 14.2.2013 na sedežu SLS, MU,MOL, Ambrožev trg 7, o vključitvi programov ČS Golovec v večnamenski objekt v sklopu Športnega centra Golovec in da je Svet ČS Golovec zaprosil Vodjo Oddelka za šport g. Marka Kolenca, da jim na seji Sveta predstavi DIP in celotno vsebino projekta se to ni zgodilo.

Član Sveta ČS Golovec g. Aleksander Brezigar je poudaril, da interesi Četrtne skupnosti niso uslišani, obstaja možnost, da prostorov v sklopu projekta JZP namenjenim društvom ČS ne bo pridobila. Izrazil je mnenje, da bi MOL zemljišče lahko prodala in s kupnino sanirala kakšno drugo dvorano ali objekt v MOL. Je proti temu, da se ne upoštevajo interesi prebivalcev ČS Golovec.

Član Sveta ČS Golovec g. Anton Kastelic je izrazil predlog o sklenitvi uradnega dokumenta, na katerega se Svet ČS Golovec lahko opre in v katerem so predstavljeni interesi prebivalcev ČS Golovec.

Besedo je prevzel g. Aleš Dakić, predsednik Sveta ČS Golovec, ki je poudaril, da ni nujno, da se javni interes MOL sklada z javnim interesom Četrtne skupnosti. Projekt še ni zaključen, mnenja članov Sveta temeljijo na domnevah, da se ne upošteva javnega interesa, kar ni res. Sprejeto je bilo, da se v projekt JZP vključijo tudi aktivnosti v okviru ČS Golovec. Treba preveriti ali je to še možno ali ne in na podlagi tega sprejeti določene sklepe. Pri tem je član Sveta g. Gregor Feist poudaril, da se preveri ali gre res za zastopanje javnega interesa prebivalcev ČS Golovec.

Na podlagi povedanega je g. Pigac predlagal, da se ustanovi strokovna komisija, katera bi Vodji oddelka za šport MOL predstavila svoje interese in jasno povedala, da ne želi projekta v vsebini, v kateri niso vključeni interesi prebivalcev ČS Golovec. Članica Sveta ga. Zina Rodman je predlagala, da se ustanovi odbor iz članov Sveta ČS Golovec, ki bi zastopal interese ČS Golovec, predlog je dobil podporo tudi s strani g. Aleksandra Brezigarja.

Po predlagani pobudi so člani Sveta razpravljali katere bi bile naloge in pristojnosti odbora ter prišli do naslednjih zaključkov:

* formira se odbor iz članov Sveta ČS Golovec, kateri bi zastopal interese Četrtne skupnosti in sodeloval v vseh strokovnih odborih in komisijah, ki sodelujejo pri projektu izgradnje Športnega centra Golovec,
* odbor zahteva, da je kot vabljeni in enakopravni član pristojnih oddelkov in strokovnih komisij udeležen pri vseh razpravah, sestankih z investitorji in da je aktivno vključen v vse postopke procesa izgradnje,
* odbor sodeluje pri pripravi dokumentov in samem načrtovanju izvedbe projekta,
* odbor prevzame odgovornost za potek projekta pri Svetu ČS Golovec,
* odbor na strokovnih odborih in komisijah, kot predstavnik Sveta ČS Golovec, predlaga mnenja in pobude, ki so bila potrjena na sejah Sveta ČS Golovec,
* odbor redno poroča in obvešča člane Sveta ČS Golovec o delu komisij in odborov,
* odbor želi s tem enakopravno sodelovati pri projektu in pokazati, da so javni interesi prebivalcev četrtne skupnosti Golovec enakopravno zastopani v projektu in da se to sprejme in upošteva pri samem načrtovanju in izgradnji športnega centra Golovec,
* predlagani predstavniki odbora so: Anton Kastelic, Gregor Feist, Igor Pigac.

Na podlagi podanega je Svet ČS Golovec sprejel naslednji sklep o pristojnostih Odbora:

**SKLEP 1/6I:**

* **Svet CS Golovec zahteva, da se člane odbora vabi na vse sestanke pristojnih organov MOL in investitorjev, ki so povezani s projektom gradnje ŠC Golovec in se jim enako kot Svetu ČS Golovec omogoči dostop do vseh razpoložljivih dokumentov in sodelovanje pri njihovi pripravi,**
* **odbor predstavlja Svet CS Golovec in zagovarja njegova mnenja,**
* **odbor predlaga mnenja, ki jih potrjuje Svet CS Golovec,**
* **odbor redno poroča o napredku v zvezi z uresničevanjem sklepov Sveta CS Golovec,**
* **predstavniki odbora so člani Sveta ČS Golovec: Anton Kastelic, Gregor Feist, Igor Pigac.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**Dnevni red je bil izčrpan in predsednik je sejo zaključil ob 18.15 uri.**

Zapisal:

Janez Slovenc Predsednik sveta

Četrtne skupnosti Golovec

Aleš Dakić